Chhatrapati Shivaji Terminus

Chhatrapati Shivaji Terminus (dosl. Konečná stanica čhatrapatiho Šivádžího), do roku 1996 Victoria Terminus, je železničná stanica v  indickom metropolitnom meste Bombaj. 

Bola postavená v roku 1888 v štýle viktoriánskej gotiky a dnes patrí k hlavným pamiatkam celého mesta.

Pôvodne sa stanica menovala Victoria Terminus k pocte britskej kráľovnej a indickej cisárovnej Viktórie. V roku 1996 bola premenovaná po maráthskom bojovníkovi a vládcovi čhatrapatim Šivádžím.

V roku 2004 bola stanica zapísaná na zoznam svetového dedičstva UNESCO.

 Iné projekty 

 Externé odkazy 
 Stanica na stránke UNESCO

 Zdroj 

Kategória:Stavby v Bombaji
Kategória:Doprava v Bombaji
Kategória:Lokality Svetového dedičstva v Indii
Kategória:Železničné stanice v Indii
Kategória:Architektúra z 1888